Mengapa pantun Aceh sangat penting dlm khazanah budaya bangsa? Pantun di tanah Sumatera bukan sekedar instrumen hiburan. Pantun dipakai pada upacara-upacara penting maupun dlm majlis-majlis akhlak.
Berikut kami suguhkan pantun dlm bahasa Aceh. Berisi wacana tema-tema dlm kehidupan. Pantun Aceh berikut ini sangat memiliki arti. Sehingga bisa dijadikan rekomendasi maupun selaku estetika seni.
Daftar Isi
INGAT KEU MATE
Kumang seulanga duroh bak tangke..
Kumang bungong pade oh watee senja..
Hudep didonya meubek laloe le..
Ingat keu mate kan geutanyoe rasa..
Gasien ngoen kaya petani ngoen toke..
Tungku ngoen lonte nyan chit dirasa..
Ngen piasan donya laloe bukon le..
Singoh oh mate sapeu tan taba..
Gudong meutingkat rumoh meu uke..
Moto ngen honda cb tinggai lam donya..
Inoeng lagak that pawoen ngen doble..
Cuma oh sampe kuburan diba..
Lhee boh peukara yg akan dile..
Amai sabe be pahala tarasa..
Adak ngen donya tanyoe ka meucre..
Teutap kan sampe amalan teuka..
Seudeukah jariah lampoh deungen gle..
Wakaf peu ase bantu agama..
Pahla meulimpah sampoe an page..
Troek uroe akhe tanyoe bahgia..
Ileumee faedah didalam hate..
Tapeurunoe sare adak aleh ba..
Seulama meukumat di amai sabe..
Pahla meu gule keu tanyoe ta rasa..
Aneuk yg saleh teuma yg akhe..
Pangkai tamate taharap do'a..
Dinoe peumeukleh u dayah ta use..
Bek lagee bude aneuk tapeulara..::: MITA LAKOE :::
Pantoen loen karang nibak uroe nyoe..
Keu perte putroe ngen aneuk dara..
Bak pileh cut abang tamita lakoe..
Bek teulah dudoe hana le guna..
Yang phon ta cari yg tem meurunoe..
Dayah geuputoe menuntut agama..
Adak tan gaji bek that ta pakoe..
Yang peunteng tanyoe hudep bahgia..
Teuma keudua bak mita lakoe..
Sabu ngen bakong asoe meubek dicoba..
Nye kameuraba nyan lumpah paloe..
Keluarga pheng phoe sabe meudawa..
Meunye yg keulhee wahe e adoe..
Ta eu keuh sidroe agam yg setia..
Bek diteurajee ho yg galak droe..
Oh hana tanyoe ka lam rumoh janda..
Masalah keu peut beuna buet jaroe..
Bek peng manteng cakoe bak ayah poma..
Supaya di pruet sabe tarasa troe..
Ngak ek tapujoe ibadah keu yg Kuasa..
Nye yg keulimeng bacuet loen sampoe..
Agam yg bek laloe tanggong jaweub beuna..
Meunye tateurimeng agam lagee nyoe..
Han dikubah sidroe seudeh ngen bahgia..
Bek salah raba kolam mita lakoe..
Asai moto dibloe ka tateurimeng saja..
Adak senang hudep dibumoe..
Keupeu hai adoe ileumee hana…
:: KEUREUJA :::
Nibak uroe nyoe dikamoe keureuja…
Mita rupia saboh glah ie kupi…
Jak peu ek anoe pat yg na sisa…
Dalam blang raya abeh meu ungki…
Teuma dirakan ngen Marga paya…
Digob nyan yg ba & yg jok gaji…
Rama ramadan nyan keuh anggota…
Gobnyan kerabat awak mat bangki…
Teuma Da maneh gob nyan ketua…
Ngen bajee PA keunan geu ili…
Geudong dimineh angkot angkot saja…
Rukok geuputa sira boet guni…
Di Al Luvi cucok yg peugot cakra…
Nibak keureuja semangat sekali…
Gadoh meucagok ngen Marga paya…
Golom poh dua ka lakee bu guri…
Ureung phok sumen Munadi Al muna…
Geubantu sigra le aduen Jufri…
Meunye nibak sen digobnyan dua…
Geutem kerah tenaga ubena dali…
Meunye di uloen bek that neukira…
Nye nyan keureuja chit sigoe giti…
Lale karang pantoen pandangan baru ta mita…
Diyub jambo tuha ata abi syapari…
Moden siluweu nan merek pasha…
Watee ta ue pha jeut cungke gusi…
Bak keureuja haleu kamoe jak mita…
Hana hai kerabat riba meucari…
Jazk- aLhamdulilLah uroE nyoE ka gLah keu ie kupi… Pujoe kEu Rabbi daLam haTi syukuR tHat rayA…
:: UROE RAYA HAJI :::
Kutilang meunari di ateuh kolam jok..
Ticem meurubok ateuh bak panjoe..
Uroe raya haji teuma karap troek..
Meu saboh bajee brok hana meugantoe..
Tajak keureuja rab teulheup rusok..
Nye buet meuadok nyan ka tiep uroe..
Tapi rupia oh watee geujok..
Hanseb meu beok keu bakong asoe..
Yang na chit utang laju meutumpok..
Sikhan kupi tubrok han ase ta bloe..
Keu sie makmugang payah pegot landok..
Tapreh situmpok kurbeun si taloe..
Silop kolam gaki yg ka uloen sok..
Sige treuk batok jeut lhat kolam kolam panjoe..
Dak tapreh honor tukang that meurabok..
Sabe loen theun plok hana geupakoe..
Teuma asoe dompet cit ka cukop lhok..
Yang na sigot ok ngen poto dek putroe..
Cewek ka meurepet peugah hp sibok..
Padahai adek oek pulsa hana ngen pasoe..
Tadrob daruet kleng kolam naleung tasok..
Boh panah tatubok nye mangat asoe..
Ho loem takeureuleng uroe raya katrok..
Ngak na peng tajok keu mak ngen adoe..
::: JOMBLO :::
Boh mamplam kulek talawok lincah..
Campli peu bicah sira ta jampu..
Yang hana cewek meulumpah susah..
Tijoh ie babah oh malam minggu..
Nasib di jomblo cuma jeut pasrah..
Katreb meulumpah hana soe rindu..
Hana soe ato hana soe peugah..
Karna dikubah ka lhee goe pemilu..
Pesan di fb bacuet loen peugah..
Rata daerah cewek jak rayu..
Dak hana dituri langsong di olah..
Meusidroe han dibalah si adek mulu..
Tapi perjuangan han toem menyerah..
Meuheut meulumpah peugah I lop piyu..
Rata aneuk dara limboi yu kubah..
Adak dibalah lon pakek hp bubuk..
Padahai argumentasi sidara ceudah..
Takot bang basyah teuka cemburu..
Adak kirem pesan hanjeut lupah lupah..
Dijomblo meutuah geulantak laju..
Tapreh oh beungeh di apa basyah..
Meulumpah murka geulakee tinju..
Geupeugah geupreh peuputoh masalah..
Meubek le dikah cewek nyan ka rayu..
Manyang dicong u na umpung tiwah..
Aneuk manteng mirah sibok dimusu..
Watee malam ahad meudo'a bak Allah..
Ujeun beubagah beujitron laju..
Jazk- yaNg jombLo bEk seUdeh haTe…karNa yAng pacAran tiEp urOe meUpake…Pemantun : Rizki Jazk Muhamad
https://www.facebook.com/Risnuxlalutxxlamanya